ΑΘΗΝΑ 7/1/2020

ΑΡ. ΠΡΩΤ.: 2452

**ΔΕΛΤΙΟ ΤΥΠΟΥ**

**ΝΟΣΟΚΟΜΕΙΟ ΛΕΥΚΑΔΑΣ**

**Εγκαινιάστηκε προεκλογικά και συνεχίζει να υπολειτουργεί**

 Το νέο Νοσοκομείο της Λευκάδας εγκαινιάστηκε και λειτουργεί από τον Μάιο 2019. Συνεχίζει όμως να λειτουργεί με μεγάλη επισφάλεια λόγω έλλειψης γιατρών βασικών ειδικοτήτων.

 **Υπάρχουν δύο καρδιολόγοι** για να καλύπτουν έκτακτα περιστατικά, την καρδιολογική κλινική και τη μονάδα εμφραγμάτων. Πολλές ημέρες είναι ακάλυπτο το Νοσοκομείο από καρδιολόγο. Αν και με απόφαση της Διοίκησης καλούνται να κάνουν 14 εφημερίες το μήνα, οι περισσότερες είναι ετοιμότητας.

 Πως είναι δυνατόν το Νοσοκομείο να είναι χωρίς καρδιολόγο και να εφημερεύουν από το σπίτι τους όταν και το δευτερόλεπτο είναι κρίσιμο για τη ζωή των σοβαρών καρδιολογικών περιστατικών.

 **Στο Νοσοκομείο υπάρχει εδώ και 8 μήνες μία νεφρολόγος** η οποία λειτουργεί τη Μονάδα Τεχνητού Νεφρού. Με έγγραφό της προειδοποιεί τη Διοίκηση για κίνδυνο πρόκλησης ιατρικών λαθών λόγω εξουθένωσης.

**Εξακολουθεί το Νοσοκομείο να λειτουργεί με μια αναισθησιολόγο με μεγάλο κίνδυνο για τα έκτακτα περιστατικά.**

Καλούμε τον Υπουργό Υγείας να στελεχώσει άμεσα το Νοσοκομείο της Λευκάδας πριν θρηνήσουμε θύματα.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ